cyanic-selkie/wikianc huggingface dataset:
დონალდ რეიფილდი
დონალდ რეიფილდი (Donald Rayfield; დ. 12 თებერვალი, 1942) — თანამედროვე ბრიტანელი რუსულისა და ქართულის ლიტარატურათმცოდნე, დედოფალ მერის უნივერსიტეტის პროფესორი. იგი არის წიგნების ავტორი რუსული და ქართული ლიტერატურის შესახებ. მისი გამორჩეული ნაშრომია წიგნი იოსებ სტალინსა და მის საიდუმლო პოლიციაზე. რეიფილდი ასევე რუსი მწერლებისა და ინტელიგენციის შესახებ წიგნების სერიების რედაქტორია.
რესის წმინდა ბასილის ეკლესია
რესის წმინდა ბასილის ეკლესია — არქიტექტურული ძეგლი ყაზბეგის მუნიციპალიტეტის სოფელ რესში, სოფლის განაპირას, მთის ფერდობზე. აგებულია XVIII-XIX საუკუნეებში
ეკლესია გეგმით სწორკუთხაა (3,6x4 მ), უაფსიდო. ნაგებია ფიქალის ქვით. შესასვლელი სამხრეთიდან კედლის შუა ნაწილშია გაჭრილი. აღმოსავლეთის კედლის ღერძზე და ჩრდილოეთის კედლის დასავლეთ ნაწილში მცირე ზომის ნიშია. ჩრდილოეთის ნიშის ქვემოთ, ორ ლოდზე ფიქალის ბრტყელი ქვა ძევს. სამხრეთის კედელში, კარის აღმოსავლეთით გაჭრილია ეკლესიის ერთადერთი სწორკუთხა სარკმელი, რომელიც ინტერიერისაკენ ოდნავ ფართოვდება. სარკმელში ხის გისოსია ჩადგმული. სამხრეთის ფასადზე კარის დასავლეთით, მცირე ნიშია. ფასადზე შემორჩენილია ნალესის კვალი. ეკლესიას თუნუქის ორფერდა სახურავი აქვს. თავდაპირველად გადახურული იყო ფიქალის დიდი ფილებით. ეკლესიას შემოვლბული აქვს ფიქალის ქვით ნაშენი დაბალი გალავანი. გალავნის სამხრეთ-დასავლეთ კუთხეში მოწყობილია ქვის ჩამოსაჯდომი.
რესურსები ინტერნეტში
კატეგორია:ყაზბეგის მუნიციპალიტეტის ტაძრები
ალმანახი (გამოცემა)
„ალმანახი“ — ქართული ლიტერატურული ალმანახი, შედგენილი გ. თუმანიშვილის მიერ. გამოვიდა ორი კრებული 1878-1879 წლებში თბილისში. „ალმანახში“ დაიბეჭდა ა. ჭავჭავაძისა და მ. თუმანიშვილის ლექსები, ჯ. ბაირონის, ჟ. ბ. მოლიერის, პ. ბერანჟეს, ა. პუშკინის ნაწარმოებთა თარგმანები, მიმოხილვითი სტატიები ქართული ლიტერატურის, პერიოდიკის და სხვა საკითხებზე. გამომცემელი — გ. ჩარკვიანი.
ლიტერატურა
კატეგორია:ქართული ალმანახები
გიუნაშლი (შამქორის რაიონი)
გიუნაშლი  (Günəşli) — სოფელი აზერბაიჯანში, განჯა-ყაზახის რეგიონის  შამქორის რაიონში.
რესურსები ინტერნეტში
კატეგორია:შამქორის რაიონის სოფლები
საქართველოს ტერიტორიული მოწყობა
საქართველოს ტერიტორიული მოწყობა — საქართველოს დაყოფა ადმინისტრაციულ ერთეულებად დე-ფაქტო მდგომარეობით. საქართველოს კონსტიტუციის მიხედვით ტერიტორიული მოწყობის საკითხი უნდა გადაწყდეს საქართველოს ტერიტორიული მთლიანობის აღდგენის შემდეგ. არსებული მდგომარეობით ქვეყნის ტერიტორიაზე არსებობს ორი ავტონომიური რესპუბლიკა, ხოლო დანარჩენ ტერიტორიაზე შექმნილია არაოფიციალური ერთეულები მხარეები, რომლებიც არ წარმოადგენენ იურიდიულ ერთეულებს. მათ მხოლოდ საკოორდინაციო და საკონსულტაციო ფუნქცია გააჩნიათ მუნიციპალიტეტებსა და საქართველოს მთავრობას შორის, სადაც მთავრობას წარმოადგენს სახელმწიფო რწმუნებული, ხოლო მუნიციპალიტეტს – მერი, საკრებულოს თავმჯდომარე და მისი მოადგილე.
მუნიციპალიტეტები
ქვედა დონის ადმინისტრაციული ერთეულს საქართველოში წარმოადგენს მუნიციპალიტეტი. მუნიციპალიტეტი არის ერთადერთი ერთეული საქართველოში, სადაც ხორციელდება ადგილობრივი თვითმმართველობა. საქართველოში 2020 წლის მდგომარეობით 69 მუნიციპალიტეტია, აქედან 64 სასოფლო (თვითმმართველი თემი) და 5 საქალაქო (თვითმმართველი ქალაქი) მუნიციპალიტეტია, თუმცა მათ შორის იურიდიული განსხვავება არ არსებობს. მოსახლეობის მიხედვით ყველაზე დიდი მუნიციპალიტეტია დედაქალაქი თბილისი. ხუთი მუნიციპალიტეტი 2008 წლიდან ოკუპირებულია რუსეთის მიერ.
ავტონომიური რესპუბლიკები და მხარეები
ავტონომიური რესპუბლიკები
მხარეები სპეციალური ერთეული
საქართველოს დედაქალაქი თბილისი არ შედის არცერთ მხარეში.
რუსეთის იმპერია
რუსეთის იმპერიის მიერ საქართველოს სამეფო-სამთავროების შეერთების შემდეგ ქვეყანაში დამყარდა იმპერიისთვის დამახასიათებელი ადმინისტრაციულ-ტერიტორიული მოწყობა. კავკასიის სამეფისნაცვლოში შეიქმნა გუბერნიები და ოლქები, რომელიც იყიფოდა მაზრებად და ოკრუგებად. საქართველოს ტერიტორიის უდიდესი ნაწილი ტფილისის და ქუთაისის გუბერნიების საზღვრებში იყო მოქცეული. თბილისის გუბერნიაში შედიოდა: თბილისის, გორის, ახალციხის, ახალქალაქის, ბორჩალოს, დუშეთის, თიანეთის, თელავის და სიღნაღის მაზრები და ზაქათალის ოკრუგი, ხოლო ქუთაისის გუბერნიაში - ქუთაისის, შორაპნის, სენაკის, ოზურგეთის, ზუგდიდის, ლეჩხუმის და რაჭის მაზრები, სოხუმის, ბათუმის და ართვინის ოკრუგები. გარდა ამისა, საქართველოს ტერიტორიის ნაწილი ყარსის ოლქში იყო შეყვანილი და ოლთისის და არტაანის ოკრუგებს შეადგენდა.
საქართველოს დემოკრატიული რესპუბლიკა
საქართველოს დემოკრატიული რესპუბლიკის დროს გაუქმდა გუბერნიებად დაყოფა, შენარჩუნდა მაზრები, რომლებსაც ოლქები ეწოდა. შევიდა მცირე ცვლილებები მათ საზღვრებში და რამდენიმე ოლქი გაერთიანდა. შეიქმნა სამი ავტონომიური ერთეული: აფხაზეთის ავტონომია, სამუსლიმანო საქართველოს ავტონომია და ზაქათალის ოლქი. შემოღებულ იქნა ორდონიანი ადგილობრივი თვითმმართველობა, სადაც რეგიონულ დონეს შეესაბამებოდა 20 ოლქი, ხოლო ადგილობრივ დონეს 356 ქალაქი და თემი.
1991 წლიდან დღემდე
საქართველოს დამოუკიდებლობის აღდგენის შემდეგ პერიოდულად დღის წესრიგში დგებოდა რეგიონების შექმნის საკითხი. 1994 წელს შეიქმნა მხარეში გუბერნატორების თანამდებობა, თუმცა მას იურიდიული საფუძველი არ გააჩნდა. 1995 წელს მიღებულმა საქართველოს კონსტიტუციამ ღიად დატოვა ტერიტორიული მოწყობის საკითხი. მისი პროექტიდან ამოღებულ იქნა ფედერალური მოწყობის შესახებ დებულებები. კონსტიტუციაში ჩაიწერა, რომ ის გადაწყდება ტერიტორიული მთლიანობის აღდგენის შემდეგ. 2005 წელს საზოგადოებრივი ორგანიზაციების მიერ მომზადებული იყო პროექტი, რომელიც საქართველოში ორდონიანი თვითმმართველობის და 13 მხარის შემოღებას ითვალისწინებდა. პროექტის მიხედვით მხარის სტატუსს იღებდა თბილისიც. პროექტი საქართველოს ხელისუფლების მიერ არ იქნა მიღებული. 2013 წელს საქართველოს პრეზიდენტმა მიხეილ სააკაშვილმა წამოაყენა მხარის გუბერნატორების არჩევითობის იდეა. ამავე წელს საქართველოს მთავრობამ მოამზადა კანონპროექტი, რომელიც, ასევე, ითვალისწინებდა ორდოანიანი თვითმმართველობის და რეგიონის დონის შემოღებას. აღნიშნული პროექტი გააკრიტიკა საქართველოს კათოლიკოს-პატრიარქმა ილია II-მ და ის საქართველოს დაშლისკენ გადადგმულ ნაბიჯად შეაფასა. საბოლოოდ რეგიონები არ იქნა შემოღებული.
კაგუანესის ეროვნული პარკი
კაგუანესის ეროვნული პარკი (Parque Nacional Caguanes) — ეროვნული პარკი კუბაში. მდებარეობს სანქტი-სპირიტუსის პროვინციის ჩრდილოეთ ნაწილში, იაგუახაის მუნიციალიტეტში, ატლანტის ოკეანის სიახლოვეს. პარკის ფართობია 204,87 კმ². მის ფარგლებშია ვრცელი ჭაობიანი ტერიტორიები. კაგუანესის ეროვნული პარკი ვრცელდება ნახევარკუნძულის გასწვრივ და შეიცავს 10-მდე მომცრო რიფს, რომლებიც ბუენა-ვისტას ყურემდე აღწევენ.
პარკის შემადგენლობაშია მღვიმეები, თაღები და ნიშები, რომლებიც ოკეანისკენ იშლებიან. პარკის ტერიტორიაზე გამოვლინებულია 79 მღვიმე. ეკოსისტემა შეიცავს 200-მდე სახეობას, რომელთაგან 24 სახეობა ენდემურია. სანაპირო რაიონებში და დაჭაობებულ ტერიტორიებზე გვხვდება 112 სახეობის ფრინველი.
განვითარებულია ღამურების დიდი პოპულაცია.
სქოლიო
კატეგორია:კუბის ეროვნული პარკები
ოვსადი
ოვსადი (Saxicola) — ფრინველთა გვარი ბეღურასნაირთა რიგისა. პატარ-პატარა ფრინველებია (სხეულის სიგრძე 12,5-20 სმ, მასა 13-16 გ). საქართველოში გვხვდება ორი სახეობა: მინდვრის ოვსადი (Saxicola ruberta) და შავთავა ოვსადი (Saxicola torquata), რომლებიც მოფრინავენ მარტ-აპრილში, ხოლო მიფრინავენ სექტემბერში. ბუდობენ მიწაზე, ბუდეს იკეთებენ ქვებში, ბუჩქებში, ნიადაგის კოლბოხებში. დებენ 3-7 კვერცხს, კრუხობა გრძელდება 13 დღე-ღამე.
ლიტერატურა
კატეგორია:ბეღურასნაირნი
ქარონი (მითოლოგია)
ქარონი (Χάρων) — ბერძნულ მითოლოგიაში: მენავე, რომელსაც მიწისქვეშა სამეფოს მდინარეზე საფასურით გადაჰყავდა გარდაცვლილთა სულები.
ქარონი, ავისმომგვრელი უკვდავი მოხუცი. ბერძნულ მითოლოგიაში არის საკმაოდ ბევრი გზა, რომლებიც მიწისქვეშა სამეფოში მიდის: გამოქვაბულები, მდინარეები, უფსკრულები, ხეობები, ჭაობები, ერთი სიტყვით ყველაფერი რაც დედამიწის წიაღში ესე იგი სულების სიკვდილის სმეფოში მიდის. მიუხედავად იმისა რომ საიქიოს კარიბჭე ისე ახლოს გვგონია და თითქოს გვიწვდის ხელს, ჰადესი ძნელად თუ აღებს ცოცხალთათვის, თუგინდ გმირი იყო. ჰერაკლე, ორფეოსი, თესევზი - აი ის ცოტა მოკვდავი ვინც ცოცხალმა მოახერხა იქ ყოფნა.
რომ მოხვდე გარდაცვლილთა სამეფოში საჭიროა მდინარე სტიქსის ან აქერონის გადალახვა, და რა თქმა უნდა საჭიროა მოხუცი მენავის — ქარონის მომსახურებით სარგებლობა, რომელსაც გადაჰჰყავს მკვდართა სულები. ქარონი არის მოხუცი-ღვთაება, ორი გავლენიანი ღმერთის ერებას — მდინარის ღმერთის და ღამის შვილი. ჰადესმა უბრძანა სამუდამოდ გარდაცვლილთა სულების გადაყვანა, იმ პირობით თუ ისინი მიღებული წესით იქნებიან დასაფლავებულები. ქარონი უმოწყალოდ უბიძგებდა მათ ვინც მოკლებული იყო საფლავს, ისინი ასწლეულობით დაძრწიან მდინარის პირას. ის ასევე გზას უღობავს ცოცხლებსაც რომლებიც ჰადესისა და პერსეფონას სამყოფელში მოისურვებს მისვლას. ქარონი - როგორც საძაგელი პერსონაჟი — ჰყავს გამოყვანილი ვირგილიუსს თავის "ენეიდაში" სუსტი, საშინელი მოხუცი, გრძელი გაბურძგნული თეთრი წვერებით, მკაცრი ცეცხლოვანი თვალებით. ჩაცმული ჭუჭყიან თეთრ მოსასხამში. ის იდგა თავის ნავში და ორივე ხელით ნიჩაბი ეჭირა. ის წკეპლით იშორებს არასასურველ სულებს. ასევე ის ნავში აჰჰყავს მხოლოდ ისინი, ვისაც შესწევთ რამის გადახდა (გარდაცვლილს ამიტომაც პირში ფულს უდებდნენ). საბერძნეთში დიდი მნიშვნელობა ჰქონდა ამ რიტუალებს. უძველესი პოეტები როგორებიც არიან — ჰომეროსი, ჰესიოდე ჩანს არ იცნობდნენ ამ პერსონაჟს, ისინი საერთოდ არსად არ მოიხსენიებენ მას.
სქოლიო
კატეგორია:ბერძნული მითოლოგია კატეგორია:მითოლოგია
Plagiolepis puncta
Plagiolepis puncta — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Plagiolepis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ბიმბისარა
ბიმბისარა (बिम्भिसार, ძვ. წ. 558 — 491) — ძველი ინდოეთის სამეფოს მაგადჰას მეფე ჰარიანტას დინასტიიდან. ქვეყანას მართავდა ძვ. წ. 543–491 წწ. მან საგრძნობლად გააფართოვა ქვეყნის საზღვრები და ერთ-ერთი ძველი გადმოცემის თანახმად, მის სახელმწიფოში შედიოდა 80 000 დასახლება.
ბიმბისარა მოკლა მისმა შვილმა აჯატაშტრუმ.
სქოლიო
კატეგორია:მაგადჰას მეფეები
Н
Н, н (IPA გამოთქმა — „ნ“) — კირილური დამწერლობის ასო. ის თანხმოვანია და შეესატყვისება ქართულ „ნ“-ს.
დამატებითი ინფორმაცია
ძველი სლავური სახელწოდება — „ნაშ“, რაც ქართულად ნისნავს ჩვენს. ძველ სლავურ სათვალავში ჰქონდა რიცხვითი მნიშვნელობა - 50 (ორმოცდაათი).
აღნიშნული ასო გამოიყენება შემდეგ ენებში:
რესურსები ინტერნეტში
კატეგორია:კირილური ასოები
სადუნ მანკაბერდელი
სადუნ შერბარქოს ძე მანკაბერდელი — საქართველოს პოლიტიკური მოღვაწე XIII საუკუნის II ნახევარში, მონღოლთა მფარველობით დაწინაურებული მედროვე, წარმოშობით ქურთი, ავაგ ათაბაგის ყმა აზნაური. სადუნ მანკაბერდელმა ჰულაგუ-ხანის (1256-1265) ყურადღება მიიქცია როგორც კარგმა მოჭიდავემ და ენების მცოდნემ. 1262 წელს ჰულაგუ-ხანთან გამოძახებული დავით VII ულუს გასამართლების დროს თარჯიმნობდა და ცდილობდა მეფისა და სარგის ჯაყელის მიმართ ყაენის რისხვა შეენელებინა. მადლიერმა მეფემ სადუნ მანკაბერდელი ეჯიბად და თავისი გერის (გვანცასი და ათაბაგის შვილის) ხვაშაქის მეურვედ დანიშნა.
სადუნ მანკაბერდელმა ხვაშაქის მეუღლის აბაღა-ხანის (1265-1282) დიდი ვეზირი საჰიბ დივანი ხოჯა შამსედინ ჯუვეინის მეოხებით საქართველოს სამეფო კარზე დიდ გავლენას მიაღწია. 1278 წელს დემეტრე II-მ მონღოლების კარნახით მას ათაბაგობა უბოძა, აბაღა-ხანმა კი „საქართველოს ლაშქრობის საქმე და განგება“. ანგარებით, გაიძვერობითა და მექრთამეობით სადუნ მანკაბერდელმა დიდძალი ქონება შეიძინა. დემეტრე II-ს გამოსტყუა ქალაქები თელავი, ბელაქანი, დმანისი, კარი მიმდებარე მხარეებით. მამულები ჰქონდა საქართველოს სომხურ თემებშიც. ჰყავდა 3 ცოლი, რისთვისაც ეკლესიამ შეაჩვენა.
ლიტერატურა
კატეგორია:ფეოდალური საქართველოს მოხელეები კატეგორია:გარდაცვლილი 1281
Sublime Mix
Sublime Mix — ფრანგი ელექტრონული მუსიკოს ჟან-მიშელ ჟარის 2006 წლის ალბომი, რომელიც გამოიცა იაგუარის ავტომანქანების სარეკლამოდ. მასში შეტანილია ალბომის Geometry of Love 6 კომპოზიცია, უფრო ხანგრძლივი მიქსების სახით და მთლიანი Live Printemps de Bourges 2002. დისკი დაურიგდა ყველას, ვინც 2006 წელს შეიძინა იაგუარის Jaguar XK მანქანები.
სქოლიო
კატეგორია:ჟან-მიშელ ჟარის ალბომები კატეგორია:2006 წლის კომპილაციური ალბომები
მერკურის კუნძულები
გეოგრაფია
ჯგუფი მოიცავს დიდი მერკურისა და რედ-მერკურის კუნძულებს, ასევე ხუთ სხვა პატარა კუნძულს. დასახლებული მხოლოდ პირველი მათგანია და იმყოფება კერძო მფლობელობაში, დანარჩენები კი ბუნების ნაკრძალს მიეკუთვნება.
რესურსები ინტერნეტში
კატეგორია:ახალი ზელანდიის კუნძულები
ზინაიდა ბესტაევა
ზინაიდა ბესტაევა (დ. 1967, ცხინვალი) — ქართველი პოლიტიკოსი, იყო საქართველოს სახელმწიფო მინისტრი.
ბიოგრაფია
ზინაიდა ბესტაევამ 1984 წელს დაამთავრა ცხინვალის მე-7 საშუალო სკოლა. იმავე წელს ჩააბარა მსუბუქი მრაწველობის საბუღალტრო კურსებზე. 1985 წელს ჩაირიცხა ქალაქ რიაზანის სასოფლო-სამეურნეო ინსტიტუტში. ინსტიტუტის დამთავრების შემდეგ მუშაობა დაიწყო დაბა ბაკურიანში მდებარე ამიერკავკასიის სამხედრო ოლქის სამხედრო ტურბაზაში საქმისმწარმოებლად. 1991 წელს დატოვა საქართველოს ტერიტორია და დასახლდა ჩრდილოეთ ოსეთში. 1996 წელს მუშაობა დაიწყო ლტოლვილთა საქმეების გაეროს უმაღლესი კომისრის სამმართველოსთან არსებულ საბავშვო ფონდის ჩრდილოეთ ოსეთის განყოფილებაში სოციალური მუშაკის თანამდებობაზე. 2001-2004 წლებში მუშაობდა საემიგრაციო სამსახურში. 2004 წლის აგვისტო — დეკემბერში იყო რეგიონალური პოლიტიკისა და ადგილობრივი თვითმმართველობისა და მმართველობის ორგანოებთან ურთიერთობის საკითხებში საქართველოს სახელმწიფო მინისტრის მოადგილე. 2004 წლის 17 დეკემბერს დაინიშნა საქართველოს სახელმწიფო მინისტრად სამოქალაქო ინტეგრაციის საკითხებში.
რესურსები ინტერნეტში
კატეგორია:ქართველი პოლიტიკოსი ქალები კატეგორია:დაბადებული 1967 კატეგორია:ცხინვალში დაბადებულები კატეგორია:საქართველოში დაბადებული ოსები
Sono cose che capitano
ალბომში შესული ყველა სიმღერის ავტორი ბიაჯო ანტონაჩია, გარდა სიმღერისა „Voglio vivere in un attimo“. ეს სიმღერა, რომელიც მის მეგობარ რონს ეკუთვნის, ანტონაჩიმ 1988 წელს სან-რემოს ფესტივალზე წარმოადგინა, ხოლო სიმღერა „Sono cose che capitano“-ის ნაწილი, რომლის სახელი თავად ალბომსაც ეწოდა, ასევე რონთან ერთადაა დაწერილი და ბიაჯო ყოველთვის მასთან ერთად ასრულებს. ალბომის წარმატება სინგლმა „Fiore“ განაპირობა, რომელიც შემდეგ ანტონაჩიმ სხვა კოლექციებშიც შეიყვანა.
სქოლიო
კატეგორია:პოპ-ალბომები კატეგორია:ბიაჯო ანტონაჩის ალბომები კატეგორია:1989 წლის სადებიუტო ალბომები
God Save the Queen/Under Heavy Manners
God Save the Queen/Under Heavy Manners — გიტარისტ რობერტ ფრიპის 1981 წლის სოლო-ალბომი. ალბომზე მუსიკოსი იყენებს მხოლოდ მისთვის დამახასიათებელ დაკვრის სტილს, ე.წ. 'ფრიპერტრონიკას'. ამას ემატება ე.წ. 'დისკოტრონიკა' - 1980-იანი წლების ტენდენციების გავლენით, ალბომში გამოყენებული დასარტყამი ინსტრუმენტების საიმიტაციიო მანქანა.
სქოლიო
კატეგორია:1981 წლის ალბომები კატეგორია:რობერტ ფრიპის ალბომები კატეგორია:Polydor Records-ის ალბომები კატეგორია:E.G. Records-ის ალბომები
ალმადენი
უძველესი დროიდან ალმადენი იყო და რჩება ვერცხლისწყლის წარმოების მსოფლიო მნიშვნელობის ცენტრად. ალმადენის ინფრასტრუქტურა იდრიიის საბადოსთან ერთად 2012 წელს იუნესკომ აღიარა მსოფლიო მემკვიდრეობის ძეგლად.
რესურსები ინტერნეტში
კატეგორია:ესპანეთის ქალაქები კატეგორია:მსოფლიო მემკვიდრეობის ძეგლები ესპანეთში
აჯატაშტრუ
აჯატაშტრუ (अजातशत्रु) — ძველი ინდოეთის სამეფოს მაგადჰას მეფე ჰარიანტას დინასტიიდან. ბიმბისარას შვილი. ქვეყანას მართავდა ძვ. წ. 491–461 წწ. მის დროს მაგადჰა იქცა უძლიერეს სახელმწიფოდ. აჯატაშტრუმ მოკლა მამამისი ბიმბისარა.
რესურსები ინტერნეტში
კატეგორია:მაგადჰას მეფეები
Plagiolepis pygmae
Plagiolepis pygmae — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Plagiolepis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
6 ოქტომბრის მუჰაფაზა
ოქტომბრის 6 (امحافظة السادس من أكتوبر) — ეგვიპტის 29 საგუბერნატოროდან ერთ-ერთი. საგუბერნატორო მდებარეობს ეგვიპტის ჩრდილოეთ ნაწილში. პროვინციას ესაზღვრება 6 ეგვიპტიური საგუბერნატორო, ბეჰეირა , მარსა-მატრუჰი, ელ-ფაიუმი, გიზა, კაირო, მონუფია.
საგუბერნატოროს ადმინისტრაციული ცენტრია, ქალაქი 6 ოქტომბერი. ოქტომბრის 6 საგუბერნატოროდ გამოცხადდა 2008 წლის აპრილში.
რესურსები ინტერნეტში
კატეგორია:ეგვიპტის მუჰაფაზები
შირეტოკოს ეროვნული პარკი
მინი|250პქ|შირეტოკოს ნახევარკუნძულის მდებარეობა
შირეტოკოს ეროვნული პარკი (知床国立公園 — დედამიწის დასასრული) — ეროვნული პარკი იაპონიაში. მოიცავს კუნძულ ჰოკაიდოს შირეტოკოს ნახევარკუნძულის უდიდეს ნაწილს.
წარმოადგენს იაპონიის ყველაზე დაშორებულ, მიყრუებულ ადგილს, სადაც მისვლა მხოლოდ ფეხით ან საწყლოსნო ტრანსორტითაა შესაძლებელი. აქ ბინადრობს მურა დათვი, ასევე იშლება კუნძულ კუნაშირის ხედი, რომელსაც იაპონია დღემდე მოითხოვს რუსეთისგან. პარკში მდებარეობს ცხელი წყლის ჩანჩქერი კამუივაკა (ღმერთის წყალი).
პარკი დაფარულია სუბალპური შერეული ტყეებით. ხის ძირითადი ჯიშებია სახალინის სოჭი, არყის ხე, მონღოლური მუხა. ყველაზე მიუღწეველ ადგილებში ხარობს ციმბირული ჯუჯა ფიჭვი.
2005 წელს, იუნესკომ პარკი რუსეთის კონტროლირებად კურილიის ზოგიერთ კუნძულთან ერთად, მსოფლიო მემკვიდრეობის სიაში შეიტანა და „მსოფლიო მემკვიდრეობის მშვიდობის პარკი“ უწოდა.
რესურსები ინტერნეტში
კატეგორია:მსოფლიო მემკვიდრეობის ძეგლები იაპონიაში
კატრინ დენევი
კატრინ დენევი (Catherine Deneuve; დ. 22 ოქტომბერი, 1943, დაბადების სახელი Catherine Fabienne Dorléac, დენევი დედის გვარია) — სახელგანთქმული ფრანგი მსახიობი, რომელსაც ხშირად „საფრანგეთის ბოლო მეგავარსკვლავს“ უწოდებენ.
ბიოგრაფია
სუპერვარსკვლავის სახელი კანის ფესტივალზე მუსიკალური ფილმის „შერბურგის ქოლგები“ (1964) ტრიუმფმა მოუტანა. მომდევნო წელს მთავარი როლი ითამაში რომან პოლანსკის ფსიქოლოგიურ ტრილერში „ზიზღი“ — განთქმული კინორეჟისორის პირველი ინგლისურენოვან ფილმში. შემდგომ წლებში უფრო განიმტკიცა წამყვანი ფრანგი მსახიობის რეპუტაცია, მუშაობდა რა მსოფლიოს კინოს ისეთ გიგანტებთან, როგორიცაა ლუის ბუნიუელი („ტრისტანა“, 1970), და ფრანსუა ტრიუფო („უკანასკნელი მეტრო“, 1980). მისი ერთ-ერთი ყველაზე თამამი ნამუშევარი იყო ბუნიუელის ფილმი „შუადღის ლამაზმანი“ (1967). მიუხედავად მრავალრიცხოვანი მოწვევებისა ჰოლივუდში, დენევი ამერიკული აუდიტორიისთვის დღემდე მხოლოდ ფრანგული პარფიუმერიის სარეკლამო რგოლებითაა ცნობილი.
რესურსები ინტერნეტში
კატეგორია:ფრანგი მსახიობები კატეგორია:დაბადებული 1943 კატეგორია:სეზარის მფლობელი კინომსახიობები კატეგორია:დაბადებული 22 ოქტომბერი
Jarremix
Jarremix — ფრანგი ელექტრონული მუსიკოს ჟან-მიშელ ჟარის კრებული. მასში შეტანილია მუსიკოსის ცნობილი კომპოზიციების რემიქსები. დისკი გამოიცა 1995 წელს.
ძირითადად, კრებულში შეტანილია კომპოზიციების Chronologie 4 და Chronologie 6 რემიქს-ვერსიები, ვინაიდან იმ დროისთვის Chronologie იყო ჟარის უფრო აქტუალური და უკანასკნელი სტუდიური დისკი (თუმცა, გამოიცა 2 წლით ადრე).
სქოლიო
კატეგორია:ჟან-მიშელ ჟარის ალბომები კატეგორია:1995 წლის კომპილაციური ალბომები
საქართველოს სახელმწიფო დაცვის სპეციალური სამსახური
ისტორია
საქართველოს სახელმწიფო მეთაურის 1994 წლის 23 ივნისის № 124 განკარგულებით საქართველოს უშიშროების სამსახურის სამთავრობო დაცვის სამმართველოს ბაზაზე შეიქმნა საქართველოს რესპუბლიკის სამთავრობო დაცვის სამსახური, რომლის უფროსად დაინიშნა ვახტანგ ქუთათელაძე. 1994 წლის 4 აგვისტოს № 45 ბრძანებულებით საქართველოში აკრედიტებული დიპლომატიური წარმომადგენლობების დაცვის ფუნქციები გადაეცა საქართველოს რესპუბლიკის სამთავრობო სამსახურს. 1994 წლის 13 ნოემბრის № 231 განკარგულებით საქართველოს რესპუბლიკის სამთავრობო დაცვის სამსახურს ნება დაერთო ყოველწლიურად 100 წვევამდელი გაეწვია. 1996 წლის 20 თებერვალს საქართველოს პარლამენტმა მიიღო კანონი „სახელმწიფო დაცვის სპეციალური სამსახურის შესახებ“, რის შედეგადაც სამთავრობო დაცვის სამსახურს ეწოდა სახელმწიფო დაცვის სპეციალური სამსახური.
საქართველოს პრეზიდენტის 1998 წლის 23 დეკემბრის № 709 ბრძანებულებით სახელმწიფო დაცვის სპეციალურ სამსახურში შეიქმნა საქართველოს მილსადენის კომპანიისა და სხვა ობიექტების დაცვის სამმართველო. 2013 წლის 28 მარტის საქართველოს მთავრობის № 71 დადგენილებით დამტკიცებული სახელმწიფო დაცვის სპეციალური სამსახურის დებულებით, განისაზღვრა სამსახურის სტრუქტურული დანაყოფები:
სდსს ვეტერანთა კავშირი
2019 წელს საქართველოს სახელმწიფო დაცვის სპეციალური სამსახურის (სდსს) ყოფილ სამხედრო მოსამსახურეების (ვეტერანები) საინიციატივო ჯგუფის მიერ დაფუძნდა არასამეწარმეო (არაკომერციულ) იურიდიულ პირი „სდსს ვეტერანთა კავშირი“.
სქოლიო
კატეგორია:საქართველოს სახელმწიფო უწყებები
ვაჩნაძიანის ყველაწმინდა
300px|მინი 300px|მინი|ვაჩნაძიანის ყველაწმინდის კომპლექსის წმინდა გიორგის ეკლესია ვაჩნაძიანის ყველაწმინდა — ქართული მართლმადიდებლური მონასტერი გურჯაანის მუნიციპალიტეტში, სოფელ ვაჩნაძიანიდან (ყოფ. სოფ. შრომა) 8 კმ-ზე. VI–VII საუკუნეებში იქ სამეკლესიიანი ბაზილიკა მდგარა. ჩამოზვავებულ მიწას ჩაუტანია ნაგებობის დასავლეთი ნახევარი (შემორჩენილია ნანგრევები). შემდეგ, VIII საუკუნის დასასრულსა და IX საუკუნის დასაწყისში, აუგიათ ყველაწმინდის გუმბათოვანი ეკლესია. ნაშენია რიყის ქვითა (კედლები, ზოგი კამარა, კონქები) და აგურით (ზოგი თაღი და კამარა, გუმბათის ყელი, ტრომპები და სხვა). ძირითადი ნაწილი წარმოადგენს ნავს, რომლის ცენტრში აღმართულია გრძივი კედლის შვერილებზე დაყრდნობილი გუმბათი. შუა ნავის გარშემო გარშემოსავლელი, სადიაკვნე და სამკვეთლოა. წინა დროის ძეგლებთან შედარებით (ჯვარი, წრომი, ატენი), თვალს ხვდება ინტერიერში პროპორციათა სრული შეცვლა: ჩანს ზესწრაფვა, სივრცე დავიწროებული და ამაღლებულია, გრძივი ღერძებიც უფრო მკაფიოდ ხაზგასმული. ჩნდება ახალი კონსტრუქციული ელემენტი — პანდატივები. საერთო აღნაგობა, ნაწილთა ურთიერთშეთანხმება ჰარმონიულია. ვაჩნაძიანი ქართული ხუროთმოძღვრების გარდამავალი ხანის (VIII საუკუნე — X საუკუნის I ნახევარი) ყველაზე მნიშვნელოვან და მაღალმხატვრულ ძეგლთა რიცხვს მიეკუთვნება. სამონასტრო ნაგებობათაგან შემორჩენილია აგრეთვე სატრაპეზოსა და სხვა შენობათა ნანგრევები. გუმბათიანი ეკლესიის სამხრეთით რამდენიმე ოთახია, მათგან ერთი — გეგმით კვადრატული, ყრუკედლებიანი სათავსი ზემოდან ნათდებოდა. სავარაუდოა, რომ აქ მონასტრის ბიბლიოთეკა იყო. აქვეა წყაროს კამაროვანი ნაგებობა. მონასტრის მაღალ გალავანს დასავლეთ მხარეს ჰქონდა ჭიშკარი.
2011-2012 წლებში მიმდინარეობდა ძეგლის აღდგენითი სამუშაოები.
სქოლიო
კატეგორია:გურჯაანის მუნიციპალიტეტის ტაძრები კატეგორია:კუპელჰალე საქართველოში კატეგორია:ეროვნული მნიშვნელობის კატეგორიის კულტურის უძრავი ძეგლები
Plagiolepis pygmaea
Plagiolepis pygmaea — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Plagiolepis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
Low Man's Lyric
Low Man’s Lyric — ამერიკული მძიმე მეტალ ჯგუფ მეტალიკის ერთ-ერთი ყველაზე ლირიკული კომპოზიცია და მეთერთმეტე სიმღერა მათი მეშვიდე სტუდიური ალბომიდან ReLoad.
დემო
სიმღერის დემოს ერქვა Mine Eyes და ჩაიწერა 1995 წლის 30 ოქტომბერს.
მუსიკა
სიმღერის სტილი შორსაა მეტალიკის თრეშ საწყისებისგან. ალბომის გამოსვლის დროისთვის მეტალიკის მუსიკალური სტილი უკვე შეცვლილია, რაც ReLoad-მა კიდევ უფრო გაამყარა. მეტალიკის შემოქმედებაში გაჩნდა სულ უფრო მეტი და მეტი როკ-კომპოზიცია, ბალადები, განსხვავებით ადრინდელი ალბომებისგან, სადაც უდავოდ თრეშ მეტალ სიმღერები ლიდერობდნენ. ფოლადის სიმებიან სოლო გიტარასა და დრამებს დაემატა ისეთი ინსტრუმენტები, როგორებიცაა ბორბლიანი და ჩვეულებრივი ვიოლინო სიმღერაში Low Man’s Lyric, დევიდ მაილსისა და ბერნარდო ბიგალის შესრულებით, შესაბამისად, რაც მას მეტ ლირიკულობას სძენს. იგი ერთ-ერთია მეტალიკის იმ მცირერიცხოვანი სიმღერებს შორის (თუ არ ჩავთვლით ალბომს St. Anger), რომელთაც გიტარის სოლო არ აქვს.
ტექსტი
ტექსტი ასახავს უსახლკარო კაცის ფიქრებს, რომელიც იტანჯება საკუთარი ცხოვრებით და სურს მეორე შანსის მიღება. ტექსტიდან შეიძლება დავასკვნათ, რომ მას აქვს ჩვეულებრივს აღმატებული შესაძლებლობები, რომელიც მას საშუალებას აძლევს დაინახოს ის, რასაც სხვები ვერ ხედავენ. ის მკურნალიცაა, მოხეტიალეც, თუმცა მისი დამოკიდებულება ნარკოტიკებზე მისთვის უსაფრთხო არ არის. იგი პატიებას ითხოვს საყვარელი ადამიანისგან, იმის გამო, რომ თავს უფლება მისცა, ასეთ მდგომარეობაში აღმოჩენილიყო.
საკონცერტო შესრულება
სიმღერა პირველად ცოცხლად შესრულდა 1997 წლის 18 ოქტომბერს მაუნტინ-ვიუში, კალიფორნია, როგორც კონცერტის გამხსნელი სიმღერა. შემდეგ ხშირად სრულდებოდა ტურნეებზე Poor Touring Me და Poor Re-Touring Me 1997-1998 წლებში, ზოგჯერ აკუსტიკური ვერსიით.
სქოლიო
კატეგორია:1997 წლის სიმღერები კატეგორია:მეტალიკის სიმღერები
იდრია
იდრია (Idrija) — მეშახტეთა ქალაქი დასვლეთ სლოვენიაში, გორიშკის რეგიონში. მოსახლეობა 12 000 (2002).
1497 წლიდან არის უმსხვილესი ვერცხლისწყლის წარმოების მსოფლიო ცენტრი. ალმადენის საბადოს ინფრასტრუქტურათან ერთად 2012 წელს იუნესკომ აღიარა მსოფლიო მემკვიდრეობის ძეგლად.
რესურსები ინტერნეტში
კატეგორია:სლოვენიის ქალაქები კატეგორია:მსოფლიო მემკვიდრეობის ძეგლები სლოვენიაში
მულენ რუჟი
thumb|200px|პლაკატი thumb|200px|მულენ რუჟი დღისით thumb|200px|... და ღამით
მულენ რუჟი (Moulin Rouge „წითელი წისქვილი“; ასევე გვხვდება როგორც მულენ-რუჟი, მულინ რუჟი) — პარიზის კლასიკური კაბარე, აშენებულია 1889 წელს. მდებარეობს პარიზის მე-18 ოლქში, კლიშის ხეივანზე, "წითელი ფარანების" რაიონში, მოედან პიგალის გვერდით.
მეტრო: მე–2 ხაზი, სადგური Blanche
ისტორია
1889 წლის 5 ოქტომბერს, ჟოსეფ ოლერმა და მისმა კომპანიონმა შარლ ზიდერმა პარიზის ცენტრში, ბლანშის მოედანზე, კაბარე გახსნეს, რაც დააკავშირეს მსოფლიო ექსპოზიციისა და ეიფელის კოშკის გახსნას.
მულენ რუჟში იკრიბებოდნენ როგორც საშუალო ფენის წარმომადგენლები, ისე არისტოკრატები, ხელოვანები (პიკასო, უაილდი), სამეფო ოჯახის წარმომადგენლებ, მაგალითად უელსის პრინცი.
მულენ რუჟის კულტი
ცნობილ კაბარეზე გადაღებულია უამრავი ფილმი, მათ შორის:
გარდა ამისა, მულენ რუჟის შესახებ დაწერილია ბევრი სიმღერა და მუსიკა. მათ შორის ერთ–ერთი ყველაზე ცნობილია 'საუნდტრეკი' ფილმისთვის „მულენ რუჟი!“, რომელსაც კრისტინა აგილერა, პინკი, ლილ კიმი და მია ასრულებენ.
რესურსები ინტერნეტში
კატეგორია:პარიზი კატეგორია:კაბარე
Њ
Њ, њ — კირულური ასოების Н-სა და Ь-ს ლიგატურა. სერბულ-ხორვატული ენის იოტირებული ნ. სერბულ-კირილური ანბანის, ანუ ე.წ. ჩირილიცას მეჩვიდმეტე ასო-ნიშანი. როგორც ცნობილია, სერბეთი მოიხმარს ორ, კირილურსა (ე.წ. ჩირილიცას) და ლათინურ (ე.წ. ლატინიცას) ანბანს, ანუ ჟურნალ–გაზეთები სერბეთში ორ ანბანზე იბეჭდება. ხორვატულში, ლატინიცაზე მას შეესაბამება დიგრაფი Nj,nj. წარმოითქმის დაახლ. როგორც ნჲ რბილად, ოდნავი იოტირებით. კირილურ ბგერა-ასო Њ,њ-ს ლათინური ადეკვატი არის Nj, nj მაგ.; (კირილ.) Њуjорк = (ლათ.) Njujork [ნჲუჲორკ], ან (კირილ.) њjегов = (ლათ.) njegov [ნჲეგოვ]
უკან მომავალში III
„უკან მომავალში III“ (Back to the Future Part III) — რეჟისორ რობერტ ზემეკისის სამეცნიერო ფანტასტიკური კომედიური ტრილოგიის „უკან მომავალში“ რიგით მესამე და უკანასკნელი ფილმი, რომელშიც მოთხრობილია მარტი მაკფლაის წარსულსა და მომავალში მოგზაურობის ამბავი. ფილმი გამოვიდა 1990 წლის 25 მაისს. სცენარის ავტორი არის ბობ გეილი. ფილმში მთავარ როლებს ასრულებენ მაიკლ ჯეი ფოქსი (მარტი მაკფლაი) და კრისტოფერ ლოიდი (გამომგონებელი ემეტ ბრაუნი).
Њ
გამოიყენება მონტენეგრულ ენაში.
უკან მომავალში III
სიუჟეტი
დოკის გაქრობიდან რამდენიმე წუთში მარტი მაკფლაი იღებს წერილს 1885 წლიდან, სადაც ემეტ ბრაუნი წერს რომ იმყოფება ველურ დასავლეთში და მუშაობს მჭედლად. იგი სთხოვს მარტის, ნუ ეცდება მასთან შეხვედრას, არამედ აღადგინოს დროის მანქანა და დაბრუნდეს 1985-ში. მარტი მიდის ემეტ ბრაუნთან 1955-დან. 1955 წლის დოკი ეხმარება მარტის დელორეინის შეკეთებაში (რომელიც 1855 წლის დოკმა 70 წლით დატოვა ახლომდებარე მაღაროში). მაგრამ იქვე, სასაფლაოზე, დოკი და მარტი აგრეთვე პოულობენ ემეტ ბრაუნის საფლავს, რომელიც მოლა 1885 წლის 7 სექტემბერს ბიფის დიდმა ბაბუამ, ბანდიტმა ბუფორდ ტენენმა, ზედმეტსახელად „შეშლილი ძაღლი“. მარტი მიდის 1885-ში მეგობრის გადასარჩენად.
Њ
დამატებითი ინფორმაცია
აღნიშნული ასო გამოიყენება შემდეგ ენებში:
უკან მომავალში III
სიუჟეტი
მარტი აფრთხილებს დოკს და ისინი გადაწყვეტენ მომავალში დაბრუნებას, მაგრამ აღმოჩნდება, რომ არ აქვთ ბენზინი, XIX საუკუნეში კი მისი შოვნა შეუძლებელია. დოკი გადაწყვეტს, მანქანა ორთქმავლის დახმარებით დაძრას. რკინიგზის დათვალიერებისას დოკი გადაარჩენს მასწავლებელს კლარა კლეიტონს, რომელიც უყვარდება.
Њ
რესურსები ინტერნეტში
კატეგორია:კირილური ლიგატურები
უკან მომავალში III
სიუჟეტი
საღამოს ისინი მიდიან დღესასწაულზე, სადაც გადაეყრებიან ბუფორდ ტენენის ბანდას, რომელიც იწვევს მარტის დუელში. მეორე დღეს მარტი ამჩნევს რომ საფლავის ქვიდან, რომლის სურათი მან 1955-დან ჩამოიტანა, გაქრა ემეტ ბრაუნის სახელი. დოკი ეუბნება, რომ ქვაზე შეიძლება გაჩნდეს მისი სახელი, რადგან როცა მარტი დათანხმდა დუელზე, ამით ისტორია შეცვალა. დოკი აპირებს მომავალში დაბრუნებას და სამეცნიერო ფანტასტიკის მოყვარულ კლარას უამბობს სიმართლეს საკუთარ თავზე. კლარა არ იჯერებს და ჰგონია, რომ დოკს უბრალოდ სხვა საყვარელი ჰყავს.
დუელის დღეს ტენენი მიდის ბართან, სადაც იმყოფებიან და უყვირის მარტის, რომ გამოვიდეს. დოკი და მარტი აპირებენ გაპარვას, მაგრამ ტენენი ამჩნევს მათ და ესვრის. დოკი აღმოჩნდება ბანდის ხელში. ბუფორდი მოითხოვს მარტის გამოჩენას, წინააღმდეგ შემთხვევაში ემუქრება დოკის მოკვლით. მარტი ხედავს ლითონის ღუმელის კარს და იმაგრებს მკერდზე. გარეთ გასული იგი ძირს აგდებს იარაღს, ტენენი ესვრის მას და იგი ვარდება, მაგრამ როდესაც ბანდიტი მიდის ახლოს, მარტი მოულოდნელად ცოცხლდება და აგდებინებს იარაღს. ამ დროს ტენენს პოლიცია ბანკის გაძარცვისთვის აკავებს.
მარტი და დოკი მატარებლით ცდილობენ „დელორეინის“ საათში 88 მილით აჩქარებას. მოულოდნელად ისინი ხედავენ კლარას, რომელმაც შეიტყო მათი ამბავი და გზად დაედევნა. მატარებელში მყოფ დოკს არ ესმის კლარას ხმა, მაგრამ საბოლოოდ დაინახავს, როდესაც კლეიტონი მატარებელზე ეკიდება და ეს-ესაა უნდა გადმოვარდეს. დოკი იძულებულია მარტის გამოგზავნილი მფრინავი დაფით მის გადასარჩენად უკან დაბრუნდეს. მარტი ბრუნდება 1985 წელს მარტო, ბრაუნი კი რჩება 1885-ში. დროის მანქანა ჩნდება რკინიგზის რელსებზე და მას ეჯახება და ანადგურებს მატარებელი, თუმცა მარტი ასწრებს მანქანის დატოვებას. მარტი ხვდება ჯენიფერს, რომელიც უამბობს მას, რომ ნახა სიზმარი მომავლის შესახებ. მარტი უარს ამბობს ნიდლზთან რბოლაში მონაწილეობაზე, რის შედეგადაც მომავლიდან ჩამოტანილი წერილი გზავნილით „You’re fired“ (განთავისუფლებული ხარ) ქრება.
მარტი და ჯენიფერი მიდიან რკინიგზაზე, სადაც ჯერ კიდევ ყრია მანქანის ნარჩენები. მოულოდნელად დროის ორთქმავლით ჩნდება დოკი კლარასთან და შვილებთან ერთად. ჯენიფერი ეკითხება მას თუ რატომ გაქრა გზავნილი მომავლიდან ჩამოტანილ წერილზე. დოკი პასუხობს: „მომავალი წინასწარ დაწერილი არ არის, იგი იქნება ისეთი, როგორსაც თქვენ შექმნით“.
ბრაუნი კვლავ მიემგზავრება დროში სამოგზაუროდ.
სქოლიო
კატეგორია:1990 წლის ფილმები კატეგორია:ინგლისურენოვანი ფილმები კატეგორია:ამერიკული ფილმები კატეგორია:უკან მომავალში კატეგორია:რობერტ ზემეკისის ფილმები კატეგორია:სამეცნიერო ფანტასტიკური ფილმები კატეგორია:ფილმები დროში მოგზაურობის შესახებ
ბაბუა ელიოტი
ბაბუა ელიოტი (Grandpa Elliott, Elliot Smal) (დ. 10 ივლისი, 1945 — გ. 	8 მარტი, 2022) — ამერიკელი ქუჩის მუსიკოსი, რომელიც მღერის ნიუ-ორლეანში, ლუიზიანაში და უკრავს ჰარმონიკაზე. მისი დებიუტი შედგა სერიალ „Playing for Change“-ში, სიმღერით „Stand by Me“. იგი ასევე მონაწილეობდა გადაცემებში The Tonight Show და The Colbert Report.
1960-იან წლებში ნიუ-იორკიდან ნიუ-ორლეანში, ბავშვობის ქალაქში დაბრუნების შემდეგ ქუჩის სახედ იქცა. როიალ სტრიტზე და ჯექსონ-სკვერზე გამოსვლების გარდა ცნობილია მისი გამოსვლა ლოს-ანჯელესში (კალიფორნია), სადაც მან 40000 მსმენელის წინაშე ჰარმონიკაზე შეასრულა აშშ-ის ჰიმნი „Star Spangled Banner“ და „God Bless America“. მისი სადებიუტო სოლო-ალბომი Sugar Sweet გამოიცა 2009 წლის 3 ნოემბერს.
სქოლიო
კატეგორია:ამერიკელი მუსიკოსები კატეგორია:ამერიკელი მომღერლები კატეგორია:დაბადებული 1945
Captain Jack (ჯგუფი)
Captain Jack — გერმანული ევროდენს-ჯგუფი. იგი ყველაზე მეტად ცნობილია ჰიტ-სინგლებით "Drill Instructor", "Soldier, Soldier", "Together And Forever" და "Iko Iko". წლების მანძილზე ჯგუფის შემადგენლობა იცვლებოდა. ყველაზე დიდი გავლენა მის შეცვლაზე მოახდინა ვოკალისტ ფრენკი ჯის 2005 წელს გარდაცვალებამ. ამჟამად ჯგუფი რეფორმირებულია.
Captain Jack-ის ერთგვარ კონცეფციას წარმოადგენს სიმღერები და სასცენო ჩაცმულობა სამხედრო თემაზე.
ირაგა
ირაგა (Anthemis) — მცენარეთა გვარი რთულყვავილოვანთა ოჯახისა. მრავალწლოვანი ან ერთწლოვანი ბალახები, ზოგჯერ ბუჩქბალახებია.
150-ზე მეტი სახეობა გავრცელებულია ევრაზიასა და ჩრდილოეთ აფრიკაში, კავკასიაში 50-მდე სახეობა იზრდება, საქართველოში — 19, აქედან 3 საქართველოს ენდემია, 2 — კავკასიისა.
სახეობათა უმრავლესობა გავრცელებულია სუბალპური და ალპური სარტყლის კლდეებსა და ნაზვავებზე, ნაწილი — ნახევრად უდაბნოებში, უდაბნოებში, ველებზე, ტყისპირებზე, რუდერალურ ადგილებზე. ზოგი სახეობა ნათესების სარეველაა, ზოგი დეკორატიულია.
ლიტერატურა
კატეგორია:რთულყვავილოვანნი
ხიჩანის კოსმოდრომი
ხიჩანის კოსმოდრომი (ჩინ. 西昌卫星发射中心) ჩინეთის სახალხო რესპუბლიკის კოსმოსური მატარებლების გასაშვები ადგილია (კოსმოდრომი), რომელიც სიჩუანის პროვინციაში, ქალაქ ხიჩანის ჩრდილო-დასავლეთით 64 კილომეტრში მდებარეობს.
კატეგორია:კოსმოდრომები კატეგორია:ჩინეთის კოსმოსური პროგრამა
Acutiramus
Acutiramus — ნამარხი გვარი ევრიპტერიდების რიგისა. არსებობდნენ ლუდლოუდან - ადრეულ დევონამდე. დიდი ზომის ცხოველები იყვნენ. სიგრძით 2 მეტრს აღწევდნენ, მარწუხი 5 სანტიმეტრისა გააჩნდათ.
რესურსები ინტერნეტში
კატეგორია:ევრიპტერიდები
Tbilisi Open Air
Tbilisi Open Air Alter/Vision — თბილისის საერთაშორისო მუსიკალური ფესტივალი. ტარდება 2009 წლიდან თბილისში ან მის შემოგარენში.
თავდაპირველი იდეა იყო მსმენელისათვის ევროვიზიის ალტერნატიული ვერსიის შეთავაზება. უპირველეს ყოვლისა, ეს გამოიწვია ჯგუფის Stephane & 3G 2009 წლის ევროვიზიის კონკურსში მონაწილეობაზე უარმა, რაც, თავის მხრივ, გამოწვეული იყო მოთხოვნებით, შეცვლილიყო სიმღერის „We don't wanna put in“ ტექსტი.
ალტერნატიულ ფესტივალზე სპეციალური საორგანიზაციო კომპანიის მიერ მიწვეული იყო რამდენიმე საერთაშორისო მნიშვნელობის მუსიკოსი. მოგვიანებით ითქვა, რომ წარმატების შემთხვევაში დაიგეგმებოდა მსგავსი ფესტივალების ყოველწლიურად ჩატარება.
2009 წლის ფესტივალი
2009 წლის ფესტივალი ჩატარდა ქ. თბილისში, სამი დღის განმავლობაში - 15, 16 და 17 მაისს. პირველ დღეს კონცერტს ადგილი ჰქონდა შარდენის ქუჩაზე, ძველ ქალაქში. შემდეგი ორი დღის განმავლობაში მასშტაბური ღონისძიებები ჩატარდა თბილისის იპოდრომზე.
2011 წლის ფესტივალი
ჩატარდა თბილისის იპოდრომზე.
2012
2012 წელს ფესტივალის მთავარი შემსრულებელი იყო DDT.
2013
2013 წელს კონცერტები გაიმართა დინამოს სტადიონზე (თბილისი). დამსწრებთა რაოდენობამ 19 000-ს მიაღწია. მთავარი შემსრულებელი Deep Purple იყო. ამასთან
2015
2015 წელს ფესტივალი იყო ხუთდღიანი და მოიცავდა 60-ზე მეტ შემსრულებელს.
2016
2016 წელს ფესტივალი სამდღიანი იყო და დაყოფილი იყო სამ - მთავარ, LTFR/Night და Pirate Bay სცენებად. ღონისძიება კვლავ ლისის ტბასთან, ახალ იპოდრომთან გაიმართა და ერქვა Lisi Wonderland.
29 ივლისი
Pirate Bay სცენა
30 ივლისი
Pirate Bay სცენა
31 ივლისი
LTFR/Night სცენა
Pirate Bay სცენა
რესურსები ინტერნეტში
კატეგორია:ქართული მუსიკალური ფესტივალები
ეთერ ასტემიროვა
ეთერ ასტემიროვა (დ. 1943, გულრიფშის მუნიციპალიტეტი, სოფელი განახლება) — ქართველი პოლიტიკოსი, იყო საქართველოს ლტოლვილთა და განსახლების მინისტრი.
ბიოგრაფია
1976 წელს დაამთავრა ლენინგრადის ჰიდრომეტეოროლოგიური ინსტიტუტი ხმელეთის ჰიდროლოგიის სპეციალობით და მიენიჭა ინჟინერ-ჰიდროლოგის კვალიფიკაცია. 1961 წელს დაიწყო მუშაობა საქართველოს ჰიდრომეტეოროლოგიურ სამმართველოში ტექნიკოს-ჰიდროლოგად. სადაც მუშაობდა 1967 წლამდე. 1967-1970 წლებში მუშაობდა ჩეჩნეთ-ინგუშეთის მელიორაციის სამინისტროში ჯერ ტექნიკოსად, შემდეგ ინჟინრად, უფროს ინჟინრად. 1977-1978 წლებში მუშაობდა კალუგაში სამშენებლო-კვლევით ინსტიტუტში ინჟინრად. 1978-1985 წლებში მუშაობდა კარელიის ჩრდილო-დასავლეთის ჰიდრომეტეოროლოგიისა და გარემოს კონტროლის სახელმწიფო კომიტეტში უფროს ინჟინრად. 1985 წელს გადაყვანილ იქნა აფხაზეთის ავტონომიური რესპუბლიკის ჰიდრომეტეოროლოგიურ ცენტრში განყოფილების უფროსად. პარალელურად იგი კითხულობდა ლექციების კურსს ზოგად ჰიდროლოგიაში აფხაზეთის უნივერსიტეტში, თბილისის სახელმწიფო უნივერსიტეტის სოხუმის ფილიალში. 1991 წელს არჩეულ იქნა აფხაზეთის ავტონომიური რესპუბლიკის უმაღლესი საბჭოს დეპუტატად და საპროცედურო საკითხების, დეპუტატთა უფლებამოსილებისა და ეთიკის მუდმივმოქმედი კომისიის თავმჯდომარედ. 1992-1995 წლებში აფხაზეთის ავტონომიური რესპუბლიკის მინისტრთა საბჭოსთან არსებული ადამიანის უფლებათა დაცვისა და ეროვნებათაშორისო ურთიერთობების კომიტეტის თავმჯდომარე. 1995-2000 წლებში აფხაზეთის ავტონომიური რესპუბლიკის უმაღლესი საბჭოს ადამიანის უფლებათა დაცვისა და ეროვნებათაშორისო ურთიერთობების კომიტეტის თავმჯდომარე. 2003 წლის 23 დეკემბერს დაინიშნა საქართველოს ლტოლვილთა და განსახლების მინისტრად.
რესურსები ინტერნეტში
კატეგორია:დაბადებული 1943 კატეგორია:ქართველი პოლიტიკოსი ქალები კატეგორია:აფხაზეთის ასსრ-ის XII მოწვევის უზენაესი საბჭოს დეპუტატები
გამანადგურებელი ანგელოზი
გამანადგურებელი ანგელოზი (El ángel exterminador) − ლუის ბუნიუელის ფილმი. ფილმში ადამიანები იკრიბებიან ერთ-ერთი მეგობრის სახლში წვეულებაზე, რის შემდეგაც ვერცერთი მათგანი ვერ ახერხებს წვეულების დარბაზიდან გასვლას.
ვუდი ალენის ფილმში „შუაღამე პარიზში" არის სცენა, სადაც ფილმის მთავარი გმირი, რომელიც XXI საუკუნიდან XX საუკუნის დასაწყისში მოხვდება და ლუის ბუნუელს შეხვდება, სთავაზობს ამ უკანასკნელს ფილმის გადაღებას ადამიანების შესახებ, რომლებიც წვეულებაზე შეიკრიბებიან და შინ წასვლას ვერ ახერხებენ.
ენ პაკერი
ენ ელიზაბეტ პაკერი (დ. 8 მარტი, 1942) — ინგლისელი ყოფილი სპრინტერი, ველოსიპედისტი და სიგრძეზე მხტომელი. 1964 წლის ზაფხულის ოლიმპიურ თამაშებზე მან ოქროს მედალი მოიპოვა 800 მეტრზე და ვერცხლი 400 მეტრზე დისტანციებში.
კარიერა
1962 წელს მან ევროპის ჩემპიონატზე 200 მეტრზე და 80 მეტრზე დაბრკოლებით რბენაში თანამეგობრობის თამაშებზე ფინალებამდე მიაღწია; ის ასევე იყო 4 × 100 მ ესტაფეტის გუნდის წევრი, რომელმაც ამ შეჯიბრებებზე ორი მედალი მოიპოვა. 1963 წელს იგი ფოკუსირდა 400 მეტრზე და უკვე მეოთხე 400 მ შეჯიბრზე მსოფლიო დონის დრო, 53,6 წამი დააფიქსირა.
როდესაც იგი აირჩიეს 1964 წლის ბრიტანეთის ოლიმპიურ გუნდში, პაკერი მუშაობდა ფიზკულტურის მასწავლებლად კუმბის ოლქის გოგონების სკოლაში, ნიუ მალდენში, სურეში. ოლიმპიადაზე ის იზიარებდა ოთახს სიგრძეზე მხტომელ ოქროს მედალოსან მერი რენდთან. პაკერი იმედოვნებდა, რომ მოიგებდა 400 მეტრ დისტანციაზე, მაგრამ მეორე ადგილზე გავიდა. იგი დაამარცხა ავსტრალიელმა ბეტი კატბერტმა, მიუხედავად იმისა, რომ ენიმ ევროპის ახალი რეკორდი დაამყარა 52.20 წამით. იმედგაცრუებულმა პაკერმა გადაწყვიტა 800 მეტრზე გარბენის გამოტოვება და საყიდლებზე წასვლა, თუმცა იგი თავისმა საქმრომ, რობი ბრაიტველმა გადაარწმუნა. ოლიმპიადამდე პაკერს მხოლოდ ხუთი შიდა გარბენი ჰქონდა 800 მეტრზე; მან აიღო უფრო გრძელ მანძილზე სირბილი, თავისი გამძლეობის გასაუმჯობესებლად და ბოლო წუთს მოიპოვა მესამე ადგილი ბრიტანეთის გუნდში.
შესარჩევ ეტაპსა და ნახევარფინალში პაკერმა მეხუთე და მესამე ადგილი დაიკავა, შესაბამისად 2:12.6 და 2:06.0 დროებით. იგი დაამარცხა ფრანგმა მორბენალმა მერივონ დიპურემ, რომელმაც დააფიქსირა 2:04.5 და 2:04.1. ამგვარად, მას რვა კონკურსანტიდან მეორე ყველაზე ნელი საკვალიფიკაციო დრო ჰქონდა და მანამდე მხოლოდ შვიდჯერ იასპარეზა ამ დისტანციაზე. პაკერი მეექვსე იყო 400 მეტრზე, დიპურეს უკან. მან დაიწყო სპრინტი ფინიშამდე დაახლოებით 150 მეტრის მოშორებით, ავიდა მესამე ადგილზე და შემდეგ გალიდერდა. მან გამოიყენა თავისი სპრინტის სიჩქარე ოქროს მოსაპოვებლად და მსოფლიო რეკორდი მოხსნა (2:01,1 წუთით). თავის გამარჯვებაზე კომენტირებისას, პაკერმა თქვა: „საშუალო დისტანციაზე სირბილი ქალებისთვის ჯერ კიდევ საწყის ეტაპზე იყო და 800 მეტრი რომში მხოლოდ ოთხი წლით ადრე შემოვიდა. მე არაფერი ვიცოდი ამ ღონისძიების შესახებ, მაგრამ ასეთმა გულუბრყვილობამ ალბათ ჩემს სასარგებლოდ იმუშავა; ეს იმას ნიშნავდა, რომ მე არ მქონდა შეზღუდვები ჩემს თავში იმის თაობაზე, თუ რა უნდა გამეკეთებინა ან რა შემეძლო.“ პაკერის პერფორმანსი წარმოდგენილია ტოკიოს ოლიმპიადაში, თამაშების ოფიციალურ დოკუმენტურ ფილმში, რომლის რეჟისორია კონ იჩიკავა.
ოქროს მედლის მოპოვების შემდეგ, მან პენსიაზე წასვლის შესახებ განაცხადა 22 წლის ასაკში. მას ერთ-ერთი ყველაზე ხანმოკლე მძლეოსნობის კარიერა ჰქონდა ოლიმპიური ოქროს მედალოსანთა შორის. ორმოცი წელი გავიდა, სანამ კიდევ ერთი ბრიტანელი ქალი, კელი ჰოლმსი, მოიგებდა 800 მეტრზე, მიუხედავად იმისა, რომ ბრიტანელი კაცები წარმატებულები იყვნენ ამ დისტანციაზე.
მოგვიანებით, იმავე თამაშებში, რობი ბრაიტველმა ვერცხლის მედალი მოიპოვა 4 × 400 მ ესტაფეტაში. მოგვიანებით ისინი დაქორწინდნენ და შეეძინათ სამი ვაჟი: გარი, 400 მეტრზე მორბენალი დედამისის მსგავსად, და იანი და დევიდი, მანჩესტერ სიტის ფეხბურთელები. ის და ბრაიტველი 1965 წლის საახალწლო დაჯილდოებაში მძლეოსნობაში მიღწეული წარმატებისთვის ბრიტანეთის იმპერიის ორდენის წევრებად დაასახელეს. 2011 წელს ბრაიტველმა გამოაქვეყნა წიგნი, რომელშიც დეტალურადაა აღწერილი მათი კარიერა. პაკერი ახლა ცხოვრობს ჩეშირში, კონგლტონში.
2009 წელს პაკერი შეიყვანეს ინგლისის მძლეოსნობის დიდების დარბაზში. ენს წვრთნიდა დენის უოტსი და იყო რედინგის ათლეტური კლუბის წევრი, როდესაც იგი აირჩიეს ბრიტანეთის ოლიმპიურ გუნდში.
1966 წელს პაკერი გამოჩნდა BBC TV-ს ისტორიის ექსპერიმენტულ გადაცემაში Chronicle, რომელშიც იკვლევნდენ, თუ რა მანძილზე შეეძლოთ ბატებს დღეში სიარული. ენი აირჩიეს, რადგან რაც არ უნდა შორს წასულიყვნენ ბატები, ის საბოლოოდ მაინც იპოვიდა მათ.
1964 წლის ტოკიოს ზაფხულის ოლიმპიურ თამაშებზე პაკერის ოქროს მედალი 800 მეტრზე დრამატულად არის აღბეჭდილი დოკუმენტურ ფილმში ტოკიოს ოლიმპიადა (1965). მისი რეჟისორი არის კონ იჩიკავა. გარბენი (და პაკერი, რომელიც მეგობრებთან და საყვარელ ადამიანებთან ერთად ზეიმობს გამარჯვების შემდეგ) სრულად არის ნაჩვენები ფილმის 59:30 წუთიდან.
სქოლიო
კატეგორია:1964 წლის ზაფხულის ოლიმპიური თამაშების მედალოსნები კატეგორია:ბრიტანეთის იმპერიის ორდენის წევრები კატეგორია:დაბადებული 1942 კატეგორია:დაბადებული 8 მარტი კატეგორია:ბრიტანელები კატეგორია:ბრიტანელი ქალები კატეგორია:ბრიტანელი სპორტსმენები კატეგორია:ბრიტანელი ქალი სპორტსმენები
ლაყუჩები
ლაყუჩები ცხოველს შეიძლება ჰქონდეს ტანზე, თავზე, კუდზე, კიდურებზე და სხეულის სხვა ნაწილებზე, თავისუფალი გამონაზარდების სახით (გარეგანი ლაყუჩები) ანდა ამა თუ იმ ღრუში (შინაგანი ლაყუჩები). ლაყუჩების ფორმა მრავალგვარია (დვრილისებრი, ძაფისებრი, ნაოჭისებრი, ფოთლისებრი, სავარცხლისებრი, ბუჩქისებრი, ფრთისებრი და სხვა). განსაკუთრებით რთულია მოლუსკების ქტენიდიუმები და ფირფიტოვანი ლაყუჩები აგრეთვე თევზების ლაყუჩები, რომელიც უამრავი სალაყუჩე ფურცლის 2-2 მწკრივისაგან შედგება. ქორდიანი ცხოველების, მათ შორის ხერხემლიანების, ლაყუჩები ვითარდება სპეციალურ სალაყუჩე ნაპრალების გაფართოებულ ღრუში (მრგვალპირიანები) ან მათ შორის ძგიდეებზე (დანარჩენი ცხოველები). ევოლულუციურ პროცესში ლაყუჩების რაოდენობა მცირდება, რაც კომპენსირებულია სასუნთქავი ზედაპირის გადიდებით (თვით ლაყუჩების გართულებით) და სუნთქვითი მოტორიკის სრულყოფით. თუ მრგვალპირიანებს სალაყუჩე ღრუში მხოლოდ ლორწოვანი გარსის მერიდიანული ნაოჭები აქვთ, თევზების ლაყუჩები რთულ, ფრთისებრ დატოტვილ ფურცელებადაა ქცეული. ხრტილოვან თევზებს ლაყუჩის ნაწილი მიზრდილი აქვთ სალაყუჩე ძგიდეზე. ამ ძგიდის რედუქციის გამო ძვლოვანი თევზების ლაყუჩების მთელი ზედაპირი თავისუფალია და მონაწილეობს სუნთქვაში (ლაყუჩები საერთო სალაყუჩე ღრუშია მოქცეული და დაცულია საერთო სარქვლით). თუ მრგვალპირიანების ლაყუჩებში წყლის ცირკულაცია ხდება დაუნაწევრებელი, პასიური ჩონჩხის ერთიანი სალაყუჩე მუსკულატურით, თევზების სალაყუჩე ჩონჩხი დანაწევრებულია და დიფერენცირებული კუნთებითაა აღჭურვილი, რაც უფრო აქტიური, რთული მოძრაობის საშუალებას იძლევა; თანაც, უმაღლეს თევზებს ამასთან ერთად საკუთარი ჩონჩხითა და კუნთებით აღჭურვილი საერთო სალაყუჩე სარქველი უჩნდებათ; ამის გამო სალაყუჩე აპარატი მოქმედებას იწყებს შემწოვი ტუმბოს პრინციპით, რაც წყალში მყოფი ჟანგბადის მაქსიმალური გამოყენების საშუალებას იძლევა.
ლიტერატურა
კატეგორია:ცხოველების ანატომია
ვაჩნაძის ელჩობა
წყარო და ლიტერატურა
კატეგორია:საქართველოს ისტორია
ირაგა (თეთრი წყაროს მუნიციპალიტეტი)
ირაგა — თეთრიწყაროს მუნიციპალიტეტის სოფლების დიდი ირაგისა და პატარა ირაგის ძველი სახელწოდება.
ლიტერატურა
კატეგორია:საქართველოს სოფლების ძველი სახელწოდებები
ნორვეგიის პოლიტიკური სისტემა
მინი|250პქ|ნორვეგიის გერბი ნორვეგია — საპარლამენტო დემოკრატიის კონსტიტუციური მონარქია, რომლის სახელმწიფო მეთაური მეფეა. მოსახლეობა ლუთერანული რელიგიის მიმდევარია. ქვეყნის საკანონმდებლო ძალაუფლებას განახორციელებს ორპალატიანი პარლამენტი — სტორტინგი, ხოლო აღმასრულებელი ძალაუფლება ეკუთვნის მთავრობას პრემიერ-მინისტრის თავმჯდომარეობით. მთავრობა მეფის მეთაურობით ქმნის განსაკუთრებულ ორგანოს — სახელმწიფო საბჭოს, რომლის ფუნქციებში შედის მნიშვნელოვანი კანონპროექტებისა და მართველობითი საკითხების განხილვა. ადმინისტრაციული კუთხით ნორვეგია დაყოფილია 19 პროვინციად - ფიულკედ. პროვინციების გარდა, ნორვეგიის შემადგენლობაში შედიან დამოკიდებული ტერიტორიები, კერძოდ კუნძული ბუვე, იან-მაიენი, შპიცბერგენი.
რესურსები ინტერნეტში
კატეგორია:ნორვეგიის პოლიტიკა
Plagiolepis rogeri
Plagiolepis rogeri — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Plagiolepis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
შავკაპიტო
შავკაპიტო, შავი კაპიტო, შავკაპიტა, ლურჯფოთოლა — ქართული აბორიგენული წითელყურძნიანი საღვინე ვაზის ჯიში ქართლიდან.
ივანე ჯავახიშვილის მოსაზრებით, „კაპიტო“, „შავკაპიტო“, „შავი კაპისტონი“ და „კაპიტა“ ერთი ჯიშის სახესხვაობას წარმოადგენენ. მართლაც, დაკვირვებამ ცხადყო, რომ ეს ჯიშები როგორც ამპელოგრაფიული, ისე სამეურნეო მაჩვენებლებით ერთმანეთთან ძალიან ახლოს დგანან.
შავკაპიტოს გავრცელების არეალი ქართლის ზოგიერთი რაიონით განისაზღვრება. მცირე ნარგავებადაა: კასპის, გორის, ქარელის, ცხინვალის და ახალგორის შემოგარენში. ერთეული ძირებია: ხაშურის, მცხეთის, მარნეულის, გარე კახეთის, ახალციხისა და ასპინძის ვენახებში. თბილისის სამხრეთით მდებარე რაიონებში გერმანელ კოლონისტებს ქართლიდან სხვა ვაზის ჯიშებთან ერთად შავკაპიტოც შეუტანიათ და მისთვის გერმანული სახელი (ლურჯრქიანი) შეურქმევიათ.
ბოტანიკური აღწერა
შავკაპიტო საშუალო ზრდისა და საშუალომოსავლიანია. სავეგეტაციო პერიოდი კვირტის გაშლიდან სრულ სიმწიფემდე 147-156 დღეა. სრულ სიმწიფეში სექტემბრის მეორე ნახევარში შედის. მტევნის წონა 160-180 გრამია, საჰექტარო მოსავლიანობა კი 8.0-8.5 ტონა. ყურძნის სრული სიმწიფის პერიოდში მისი შაქრიანობა აღწევს 19-22%-ს, ხოლო მჟავიანობა — 6.5-8.0 გ/ლ-ს.
შავკაპიტოსგან მიიღება კარგი ხარისხის სუფრის წითელი მშრალი ღვინო, რომელიც ლამაზი შეფერილობისაა, სასიამოვნო ჯიშური არომატით, ალკოჰოლისა და სიმჟავის ნორმალური შემცველობით, ყველა იმ თვისებით, რაც დამახასიათებელია სუფრისა და ცქრიალა ღვინოებისთვის. ქვევრის ღვინო მცენარეული და კენკრის ტონებით ხასიათდება. ყურძენს სხვა ჯიშებთან ერთადაც აკუპაჟებენ.
ლიტერატურა
კატეგორია:ქართლის ვაზის ჯიშები კატეგორია:ვაზის წითელყურძნიანი საღვინე ქართული ჯიშები
Jarre Live / Destination Docklands
Jarre Live — ფრანგი ელექტრონული მუსიკოს ჟან-მიშელ ჟარის 1989 წლის საკონცერტო ალბომი, რომელიც მოგვიანებით გამოვიდა დისკის Destination Docklands სახით.
სქოლიო
კატეგორია:ჟან-მიშელ ჟარის საკონცერტო ალბომები კატეგორია:1989 წლის საკონცერტო ალბომები
დევრა
დევრა  — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ჭუბერის ადმინისტრაციულ ერთეულში (სოფლები: დევრა, ზემო მარღი, ლარილარი, ლახამი, ლეკულმახა, ლეწფერი, სგურიში, ტიტა, ქვემო მარღი, ყარი). მდებარეობს კოდორის ქედის აღმოსავლეთ კალთაზე, მდინარე ნენსკრის ხეობაში, მდინარეების დევრისა და ნენსკრის შესართავთან. ზღვის დონიდან 1020 მეტრი. მესტიიდან 87 კმ.
დემოგრაფია
2014 წლის აღწერის მონაცემებით სოფელში ცხოვრობს 36 ადამიანი.
სქოლიო
კატეგორია:მესტიის მუნიციპალიტეტის სოფლები
ტრანსიორდანია
ტრანსიორდანია-აღმოსავლეთ სანაპირო იგივე ტრანსიორდანიის მთიანეთი, სამხრეთ ლევანტის ნაწილი მდინარე იორდანეს აღმოსავლეთით, უმეტესად შეიცავს დღევანდელ იორდანიას.
ეგვიპტის პერიოდი
შასუები იყვნენ სემიტურ ენაზე მოლაპარაკე პირუტყვის მომთაბარეები ლევანტში გვიანი ბრინჯაოს ხანიდან ადრე რკინის ხანამდე. ჩვენს წელთაღრიცხვამდე მე-15 საუკუნის მტრების ნუსხაში, რომელიც დაწერილია ამენჰოტეპ III-ის მიერ აგებულ სოლების ტაძარში სვეტების საყრდენებზე, შასუს ექვსი ჯგუფია აღნიშნული. ზოგიერთი მეცნიერი ისრაელებს და ღვთაების თაყვანისცემას, სახელად იაჰვეს, შასუს უკავშირებს.
ეგვიპტური გეოგრაფიული ტერმინი "Retjenu", ტრადიციულად იდენტიფიცირებულია, როგორც ტერიტორია, რომელიც მოიცავს სინას და ქანაანს ლიბანის სამხრეთით, ჩრდილოეთით ამურუსა და აპუს რეგიონებით. გვიან ბრინჯაოს ხანაში ქანაანისა და სამხრეთ-დასავლეთი სირიის ნაწილი ეგვიპტის ფარაონების გახდა.
სტატუსი
ბიბლიის მწერლების გონებაში ტრანსიორდანიის სტატუსის შესახებ გაურკვევლობაა. ჰორსტ ზიბასი ამტკიცებს, რომ რიცხვებში „ადამიანი აცნობიერებს ტრანსიორდანიას, როგორც იჰვჰს წმინდას“. მეორე მხრივ, რიჩარდ ჰესი ამტკიცებს, რომ „ტრანსიორდანიის ტომები არ იყვნენ აღთქმულ ქვეყანაში“. მაგრამ მეორე რჯულის 1:7 და 11:24-ში ტრანსიორდანია არის „აღთქმული მიწის განუყოფელი ნაწილი“.
სხვა ტომობრივი ნაწილებისგან განსხვავებით, ტრანსიორდანიის ტერიტორია წილისყრით არ იყო დაყოფილი. იაკობ მილგრომი ვარაუდობს, რომ ეს არის დავალებული მოსეს მიერ და არა ღმერთის მიერ.
ლორი როულეტი ამტკიცებს, რომ ჯოშუას წიგნში ტრანსიორდანიის ტომები ფუნქციონირებენ როგორც გაბაონიტების შებრუნებული. მაშინ როცა პირველებს აქვთ სწორი ეთნიკურობა, მაგრამ არასწორი გეოგრაფიული მდებარეობა, მეორეებს აქვთ არასწორი ეთნიკურობა, მაგრამ არიან „სუფთა“ გეოგრაფიული მდებარეობის საზღვრებში.
ტრანსიორდანიის სხვა ერები
ბიბლია მოიხსენიებს როგორც ამონიტებს, ასევე მოაბელებს, როგორც „ლოტის შვილებს“. მთელ ბიბლიაში ამონიტები და ისრაელები ერთმანეთის ანტაგონისტებად არიან გამოსახული. მსაჯულთა წიგნში ამონიტები მუშაობენ ეგლონთან, მოაბეთა მეფესთან ისრაელის წინააღმდეგ. მეფეთა წიგნების (14:21–31) და მატიანეების წიგნების (12:13) მიხედვით, ნაამა იყო ამონიტი. იგი იყო სოლომონ მეფის ერთადერთი ცოლი. ის იყო სოლომონის მემკვიდრის, რობოამის დედა.